อยากถามค่ะว่าคือเมื่อวานมีอะไรกับแฟนแล้วระยะตกไข่ในอีก6วันอ่ะค่ะแล้วทีนี้เลยไปซื้ยาคุมฉุกเฉินมากินตอน10โมงกว่าแล้วก็พอครบ12ชม.แล้วก็กินอีกเม้ดจนครบอ่ะค่ะแล้วเมื่อเช้าก้มามีอะไรกับแฟนอีกค่ะอยากทราบว่าจะท้องมั้ยคะ
สวัสดีค่ะ การรับประทานยาคุมกำเนิดฉุกเฉิน คือรับประทานเพื่อป้องกันการตั้งครรภ์จากมีเพศสัมพันธ์ที่เกิดไปแล้ว ไม่สามารถใช้ป้องกันการมีเพศสัมพันธ์หลังจากนั้นได้ ดังนั้นก็มีโอกาสตั้งครรภ์ได้ค่ะยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังถ้าจะมีเพศสัมพันธ์ครั้งต่อไปควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มากแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้นซึ่งให้ผลบวกได้ 10-14 วันหลังปฏิสนธิ